Samkvæmt tilkynningu frá Vegagerðinni nú laust fyrir hádegi er víða einhver skafrenningur á vegum á Vesturlandi . Fróðárheiði er ófær en hálka er á Vatnaleið og á veginum milli Stykkishólms og Ólafsvíkur . Ekki er þjónusta í dag á vegum norðan Búðardals , hvorki vestur Barðastrandarsýslu né norður á Strandir . Svínadalurinn er þungfær og ófært er í Reykhólasveit og á Þröskuldum . Þæfingsfærð er í Ísafjarðardjúpi og á Ströndum en Steingrímsfjarðarheiði er þungfær .